На основу члана 27.став 5. и члана 135.став 2. Закона о стечају (“Сл.гласник РС” бр. 104/2009, 99/2011 – др.закон, 71/2012 – одлука УС, 83/2014, 113/2017, 44/2018 и 95/2018) као и поглавља III  Националног стандарда бр. 5 о начину и поступку уновчења имовине стечајног дужника (“Сл.гласник РС” бр. 62/2018), стечајни управник стечајног дужника:
 
 
SABWAY доо Крушевац - у стечају
Југ Богданова 25,  Крушевац
МБ: 20568941; ПИБ: 106277181;

ОБЈАВЉУЈЕ ПОЗИВ 
СТРУЧНИМ ЛИЦИМА ЗА ДОСТАВЉАЊЕ ПОНУДЕ ЗА ВРШЕЊЕ УСЛУГА ПРОЦЕНЕ ВРЕДНОСТИ ПОКРЕТНЕ ИМОВИНЕ СТЕЧАЈНОГ ДУЖНИКА И ПРОЦЕНЕ ЦЕЛИСХОДНОСТИ ПРОДАЈЕ ЦЕЛОКУПНЕ ИМОВИНЕ СТЕЧАЈНОГ ДУЖНИКА У ОДНОСУ НА ПОЈЕДИНАЧНУ ПРОДАЈУ ИМОВИНЕ СТЕЧАЈНОГ ДУЖНИКА 

1. 	УВОД
	Решењем Привредног суда у Краљеву Ст.бр. Ст. 27/24 од 09.10.2024. године отворен је стечајни поступак над стечајним дужником SABWAY доо Крушевац - у стечају, Југ Богданова 25,  Крушевац, МБ: 20568941.

2.	СВРХА ПРОЦЕНЕ
	Сврха процене је да се утврди стратегија продаје у циљу остваривања највеће продајне вредности и максималног могућег колективног намирења поверилаца у стечајном поступку који се води над стечајним стечајним дужником SABWAY доо Крушевац - у стечају.

3.	ИЗВЕШТАЈ О ПРОЦЕНИ
	Проценитељ је у обавези да по завршетку посла, стечајном дужнику као наручиоцу, достави детаљан извештај у писаној и електронској форми у 3 примерка, који мора да садржи:
-  прецизно означен предмет процене, дефиницију вредности, уз опис метода коришћених у Извештају о процени,
-  закључак о процењеној вредности имовине стечајног дужника,
-  закључак у вези целисходности најповољнијег начина продаје, мишљење проценитеља и предлог најповољнијег начина уновчења стечајне масе уз давање детаљног образложења.
	Стечајни управник ће у складу са чланом 132. став 2. Закона о стечају процену доставити Одбору поверилаца.

4.	МЕТОД ПРОЦЕНЕ
	Метод процене је прописан Законом о стечају, Националним стандардом бр. 5 (“Сл.гласник РС” бр. 62/2018) , као и МРС/МСФИ. Понуђачи су дужни да опишу методе које намеравају да користе у својој процени.
		Националним стандардом бр. 5 дефинисано је утврђивање процењене вредности, према коме се оно  врши у складу са Међународним стандардима финансијског извештавања – МСФИ.
 
5.	ИНФОРМАЦИЈЕ ЗА ПОНУЂАЧЕ
Заинтересовани понуђачи, односно њихови овлашћени представници, могу добити детаљне информације за израду понуде путем електронске поште на адресу стечајног управника: mannufaktura@gmail.com.
Заинтересовани понуђачи, односно овлашћени представници, могу понуде  предати закључно са 31.12.2024. године на адресу електронске поште стечајног управника: mannufaktura@gmail.com или на адресу канцеларије стечајног управника Мирко Петровић Пр Стечајни управник, ул. Цара Душана бр. 20/4, 36000 Краљево, са назнаком ''ПОНУДА – процена вредности имовине DRUŠTVO SA OGRANIČENOM ODGOVORNOŠĆU
DIZAJN STUDIO ARTE DI CASA, KRALJEVO - U STEČAJU -  НЕ ОТВАРАТИ“. 
Особа за контакт је стечајни управник Мирко Петровић телефон 064.32 44 577.

Понуда обавезно треба да садржи : 
-          доказ да је понуђач регистрован за обављање одговарајуће делатности код надлежног државног органа,
-          податке о стручним лицима која ће вршити процену (квалификације и референце),
-          цену услуге исказану у динарима са посебно исказаним ПДВ,
-          рок израде процене.  
-     	Доказе о испуњености услова ( описано под насловом услови конкурисања)

Понуда мора да буде јасна, недвосмислена, читко исписана и оверена печатом и потписом овлашћеног лица. Понуде са варијантама нису дозвољене. Све понуде се достављају на српском језику.

Одабир најбољег понуђача ће се извршити у роковима и на начин прописаним Националним стандардом бр. 5. о начину и поступку уновчења имовине стечајног дужника. 

 Наручилац задржава право да по пријему свих понуда донесе одлуку да ни једног понуђача не изабере, о чему ће се понуђачима доставити писмено обавештење.
Исплата уговорене цене за обављену услугу, која ће бити прецизирана уговором, извршиће се по извршеној продаји предмета процене.
 



6.	УСЛОВИ КОНКУРИСАЊА

Понуду за учествовање могу поднети сви понуђачи који испуњавају услове у смислу квалификационих захтева, утврђене од стране наручиоца и то:

–    да је регистрован за обављање одговарајуће делатности код надлежног органа (доставити извод из АПР);
–    да је за реализацију услуга из понуде предвидео члановe проценитељског тима који имају одговарајуће универзитетске квалификације у области економије и машинске струке или других инжењерских профила, који имају искуства у пружању услуга наведених у понуди (приложити списак са задужењима и биографије кључног особља предложеног за спровођење услуга из понуде).
–    Сви чланови тима морају бити уписани у регистар сталних судских вештака у одговарајућој области (доставити копије лиценци свих чланова тима).
 
Понуде које не испуњавају ове услове биће одбијене као неприхватљиве.
Неблаговремене понуде неће бити разматране.
 
У Краљеву, дана 20.12.2024.  године

Стечајни управник
Мирко Петровић

